Sisukord
Register 🔎︎

# Lahtri sisu valideerimine

Iga lahtri jaoks saab määrata kehtivad kirjed. Kui keegi proovib lahtrisse sisestada kehtetut kirjet, lükatakse see tagasi.

Kehtivusreegel aktiveeritakse uue väärtuse sisestamisel. Kui lahtrisse on juba sisestatud kehtetu väärtus või kui väärtus sisestatakse lahtrisse lohistades või kopeerides ja asetades, siis kehtivusreeglit ei rakendata.

Kehtetuid väärtusi sisaldavate lahtrite kuvamiseks võid igal ajal valida Tööriistad - Analüüs ja seejärel valida käsu Märgista vigased andmed.

## Lahtri sisu valideerimise kasutamine

1. Vali lahtrid, millele soovid rakendada uut sobivuse kontrollimise reeglit.

2. Vali Andmed - Valideeri.

3. Sisesta kaardile Kriteeriumid tingimused uute lahtritesse sisestatavate väärtuste jaoks.

4. Vali loendikastist Lubatud soovitud säte.

5. Väärtuse "Täisarvud" valimise korral pole näiteks sellised väärtused nagu "12,5" lubatud. Väärtuse "Kuupäev" valimisel on kuupäevateave lubatud sisestada nii kohalikus kuupäevavormingus kui ka sarikuupäevana. Tingimus "Kellaaeg" omakorda lubab nii kellaajaväärtused, näiteks "12:00", kui ka sarjana esitatud kellaajaarvud. "Teksti pikkus" määrab, et lahtrid tohivad sisaldada ainult teksti.

   Kehtivate kirjete loendi sisestamiseks vali "Loend".

6. Vali jaotises Andmed järgmine tingimus. Vastavalt tehtud valikule on saadaval täiendavad sätted.

Pärast lahtrite valideerimiseks soovitud tingimuste määramist saad dialoogi ülejäänud kahel kaardil luua teatekaste.

- Sisesta kaardil Sisestusjuhised nõuande tiitel ja tekst, mis kuvatakse selle lahtri valimisel.

- Vali kaardil Veateade tegevus, mis tuleks vea korral sooritada.

  Kui valid tegevuseks "Stopp", siis kehtetuid kirjeid ei aktsepteerita ja alles jääb lahtri varasem sisu.

  Kui soovid kuvada dialoogi kirje tühistamiseks või aktsepteerimiseks, vali "Hoiatus" või "Teave".

  Väärtuse "Makro" valimisel saad nupuga Lehitse määrata vea ilmnemise korral käivitatava makro.

To display the error message, select Show error message when invalid values are entered.

Pärast lahtri jaoks soovitud tegevuse muutmist kaardil Veateade ja dialoogi sulgemist nupuga Sobib tuleb enne muudatuse jõustumist esmalt valida mõni teine lahter.

Sarnased teemad

Andmed - Valideerimine