Sisukord
Register 🔎︎

# Poolitamine

Vaikimisi viib LibreOffice sõnad, mis ei mahu reale, üle järgmisele reale. Selle vältimiseks võib kasutada automaatset või käsitsi poolitamist.

## Automaatne poolitamine

Automaatsel poolitamisel lisatakse lõigu vajalikesse kohtadesse poolitusmärgid. Seda võimalust saab kasutada ainult lõigustiilide ja üksikute lõikude puhul.

### Lõigu teksti automaatne poolitamine

1. Tee lõigul paremklõps ja vali Lõik.

2. Klõpsa kaardil Tekstivoog.

3. Märgi poolituse jaotises ruut Automaatne.

4. Klõpsa Sobib.

### Teksti automaatne poolitamine mitmes lõigus

Kui soovid teksti automaatselt poolitada enam kui ühes lõigus, kasuta lõigustiili.

Lülita näiteks automaatne poolitamine sisse "Vaikimisi lõigustiili" puhul ning rakenda seejärel seda stiili lõikudele, milles soovid poolitamist kasutada.

1. Vali Vaade - Stiilid ja seejärel klõpsa ikoonil Lõigustiilid.

2. Tee paremklõps lõigustiilil, mille jaoks soovid poolitamise sisse lülitada, ja vali Muuda.

3. Klõpsa kaardil Tekstivoog.

4. Märgi poolituse jaotises ruut Automaatne.

5. Klõpsa Sobib.

6. Rakenda stiili lõikudele, milles soovid kasutada poolitamist.

## Käsitsi poolitamine

Poolitusmärgi võib real lisada suvalisse kohta. Samuti võib lasta LibreOffice'il otsida poolitatavaid sõnu ja pakkuda võimalikke poolitusi.

### Üksiksõnade käsitsi poolitamine

Poolitusmärgi kiireks lisamiseks klõpsa kohas, kuhu tahad selle lisada, ja vajuta klahve CommandCtrl+- (sidekriips).

Kui lisad sõnasse käsitsi poolituse, poolitatakse seda sõna vaid määratud poolituskohas ja täiendavat automaatpoolitust ei rakendata. Käsitsi poolitusega sõnade poolitamisel ei arvestata kaardi Tekstivoog sätteid.

### Valikus teksti käsitsi poolitamine

1. Vali tekst, mida soovid poolitada.

2. Vali Tööriistad - Keel - Poolitamine.

Sarnased teemad

Õigekirja ja grammatika kontroll

Tesaurus

Creating and Changing Default and Custom Templates

Kindlate sõnade poolitamise vältimine

Tekstivoog